**Kvetinová predajňa – režim OP**

**V zmysle Vyhlášky č. 259 Úradu verejného zdravotníctva SR, ktorou sa nariaďujú opatrenia pri ohrození verejného zdravia k obmedzeniam prevádzok s účinnosťou od 22. novembra 2021**

Podľa § 2 ods. 1 Vyhlášky č. 259 ÚVZ SR sa uzatvárajú všetky prevádzky poskytujúce služby a maloobchodné prevádzky v územných obvodov okresoch 1. až 3. stupňa ohrozenia COVID AUTOMAT-u.

Podľa § 2 ods. 2 písm. ae) Vyhlášky č. 259 ÚVZ SR sa zákaz podľa odseku 1 nevzťahuje na iné prevádzky poskytujúce služby a maloobchodné prevádzky neuvedené v písm. a) až ad), pokiaľ prevádzkovateľ umožní vstup do prevádzky iba osobám **v režime OP**.

Podľa § 1 ods. 6 Vyhlášky č. 259 ÚVZ SR sa stanovuje povinnosť preukázať sa potvrdením o očkovaní proti ochoreniu COVID-19, potvrdením o negatívnom výsledku testu na ochorenie COVID-19 alebo potvrdením o prekonaní ochorenia COVID-19, potvrdenie je možné nahradiť digitálnym COVID preukazom EÚ, prípadne je potrebné tieto skutočnosti preukazovať dokladom, z ktorého je určiteľná identita preukazujúcej sa osoby.

Podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov fyzické osoby – podnikatelia a právnické osoby sú povinné požadovať od osôb vstupujúcich do prevádzok a na hromadné podujatia splnenie podmienok podľa § 48 ods. 4 písm. z); na tento účel sú oprávnené požadovať od osôb preukázanie totožnosti a preukázanie potvrdenia podľa § 48 ods. 4 písm. z)

§ 48 ods. 4 písm. z) zákona č. 355/2007 znie: dočasné podmieňovanie vstupu do prevádzkových priestorov zariadení, v ktorých dochádza k zhromažďovaniu osôb a vstupu na hromadné podujatia preukázaním sa vstupujúcich osôb potvrdením o absolvovaní očkovania proti ochoreniu COVID-19, alebo potvrdením o prekonaní ochorenia COVID-19 alebo potvrdením o negatívnom výsledku testu na ochorenie COVID-19; potvrdenie, ktorým sa osoba preukazuje musí byť platné v zmysle nariadeného opatrenia.

**Hygienické opatrenia:**

* vstup a pobyt do priestorov predajne bude umožnený iba s riadne prekrytými hornými dýchacími cestami respirátorom (§ 2 ods. 1 Vyhlášky č. 250 ÚVZ SR),
* počet zákazníkov v predajni v jednom okamihu nesmie prekročiť koncentráciu 15 m2 na 1 zákazníka (neplatí pre deti 12 rokov v sprievode dospelej osoby),

**t.j. len 1 osoba!!!**

* pri vstupe do priestorov predajne bude pre vstupujúcich zabezpečená dezinfekcia na ruky alebo mu budú poskytnuté jednorazové rukavice.
* zachovávať odstupy pred vstupom do predane v radoch min. 2 m od seba (neplatí pre osoby, ktoré žijú v jednej domácnosti).